《题赵德邻三篆字石刻》
清代·吴昌绶

景贶签书汝颍时，字曰德邻坡易之。不土之里无言诗，公子阳易以意知。

春月婉娩梅边卮，白藕花香幼妇辞。盛年文采相娱嬉，名书元祐党籍碑。

后来宦辙营洪驰，监门防御使节持。安定郡王世泽贻，太宗正备藩邸仪。

侯鲭犹录莺莺词，聊复集今多阙遗。洛中片石山之㕒，篆题三字倒薤披。

何缘流转来京师，徐君得此诧绝奇。谓我同好无■偨，辇畀老屋锄荒茨。

寂寥千载遘会迟，传摹何惜双隃麋。飞英振采光陆离，展观四座心神怡。

病夫噤ラ日自持，此特健药逾耆。方回旧迹沦剑池，孤拓郑重箧衍随。

词人魂魄同寄斯，绵邈遥结无穷思。

作者简介：吴昌绶，字伯宛，一字甘遁，号印臣，晚号松邻，仁和人。光绪丁酉举人，内阁中书。有《松邻遗集》。